Habiliteu l'informe de cançons i l'emissora Last.fm.
Paul Cutler
pcutler@gnome.org

# Last.fm

Last.fm és un popular servei en línia amb versions gratuïtes i de pagament. Last.fm ofereix informació d'artistes musicals i àlbums i si creeu un perfil d'usuari a Last.fm us permet fer un seguiment gratuïtament de la música que escolteu al Banshee. Si us subscriviu com a membre de pagament, podeu també escoltar fluxos de música de Last.Fm des de diferents clients, incloent-hi el Banshee. Last.fm ofereix múltiples canals de fluxos, incloent-hi recomanacions musicals basades en els vostres hàbits, els favorits i d'altres.

# Habiliteu Last.fm

Per treure el màxim partit de Last.fm, us caldrà crear un perfil a Last.Fm. Visiteu http://www.last.fm/join i creeu un compte o seleccioneu Edita Preferències des del menú del Banshee. A continuació, premeu a la pestanya Específic de la font i premeu el menú desplegable Font i escolliu Last.fm i seleccioneu l'enllaç Doneu-vos d'alta a Last.fm.

Per a habilitar al Banshee a enviar informes de les cançons que escolteu a l'ordinador a Last.fm, entreu al Last.fm des les preferències Específic de la font al Banshee. Introduïu el nom d'usuari i premeu el botó Entra a Last.fm. El sistema us portarà a la pàgina web Last.fm perquè autoritzeu l'accés al Banshee. Premeu l'enllaç Yes, allow access al navegador i el sistema us portarà a una pàgina que mostra un missatge que diu que el Banshee té accés a Last.fm. Torneu al Banshee i premeu el botó Finalitza el procés d'entrada per a completar el procés.

# Habiliteu l'informe de cançons per a Last.Fm

Després d'haver vinculat el Banshee al vostre perfil a Last.fm, per a habilitar al Banshee a enviar informes de les cançons al perfil Last.fm, en la pestanya Específic de la font de les preferències del Banshee, seleccioneu la casella de selecció Habilita l'informe de cançons. Si disposeu d'una connexió a Internet activa, el Banshee enviarà ara informació a Last.Fm referent a les cançons que escolteu. Per a veure el vostre històric de reproduccions, visiteu el vostre perfil al lloc web Last.fm. Last.fm actualitzarà automàticament les metadades de qualsevol artista, títol de cançó o informació de l'àlbum si és incorrecta.

# Escolteu l'emissora de ràdio Last.fm

L'emissora de ràdio de Last.fm és gratuïta per als residents dels Estats Units, Regne Unit i Alemanya. Els residents d'altres països hauran de pagar un compte premium amb Last.fm per escoltar la ràdio. Els membres premium, en tots els països, disposen també de les característiques premium: escoltar llistes de reproducció i emissores musicals a les que heu entrat o heu etiquetat.

Al menú contextual esquerre del Banshee, ara disposeu d'una secció Last.fm, incloent-hi les emissores de ràdio Last.fm. Us cal una connexió activa a Internet per a escoltar la ràdio Last.fm. Escolliu l'emissora de ràdio que voleu escoltar i el Banshee es comunicarà amb Last.fm per a omplir les cançons per aquesta emissora de ràdio. Premeu el botó Reprodueix al Banshee o la tecla barra espaiadora per començar el flux de l'emissora de ràdio Last.fm. Podeu també prémer el botó Següent al Banshee, N o seleccionar Reprodueix Següent per a reproduir la cançó següent de la cua de l'estació de ràdio.